Ժոզեֆ Բաստիանիչ

**Ժոզեֆ Բաստիանիչ** (), ամերիկացի ռեստորատոր, հեղինակ և հեռուստատեսային դեմք։ Վերջինս Լիդիա Բաստիանիչի հետ, ով նրա մայրն է և բիզնես գործընկերը, ղեկավարում է 30 ռեստորան 4 երկրներում՝ ներառյալ «Osteria Mozza» իտալական ռեստորանը Լոս Անջելեսում, որն ընդլայնել է իր մասշտաբները 2010 թվականին։ Սույն թվականին Բաստիանիչն ու իր մայրը սկսել են համագործակցել բիզնեսմեն Օսկար Ֆարինետտիի հետ՝ «Eataly» բարձրակարգ ուտելիքի և գինու շուկան («Eataly»-ն բացի շուկայից իր մեջ ներառում է նաև ռեստորաններ, հացաբուլկեղենի բաժին, մանրածախ ապրանքներ և խոհարարական դպրոց ) Բոստոնում, Չիկագոյում, Լաս Վեգասում, Լոս Անջելեսում, Նյու Յորքում, Լոնդոնում և Ստոկհոլմում հիմնելու նպատակով։

## Վաղ կյանք և կրթություն
Ժոզեֆ Բաստիանիչը ծնվել է 1968 թվականի սեպտեմբերի 17-ին, Նյու Յորք քաղաքի Քուինս թաղամասի Աստորիա շրջանում՝ Իստրիայի իտալացի ներգաղթյալներ Ֆելիս և Լիդիա Բաստիանիչների ընտանիքում։ Նրա ծնողները ծնվել են Իստրիայում (այժմ՝ Խորվաթիա) և տեղափոխվել են Միացյալ Նահանգներ 1958 թվականին Իստրիայի գաղթի ժամանակ։ Չնայած ազգությամբ իտալացի լինելուն՝ ԴՆԹ թեստերը ցույց են տվել, որ Բաստիանիչի ընտանիքի մորական կողմն ունի արևելաեվրոպական և հարավ-արևելաեվրոպական ծագում։ Բաստիանիչի մայրը փաստում է, որ ինքն իրեն իտալացի է համարում, չնայած ունի նաև սլավոնական արմատներ։ Ջոն մեծացել է՝ աշխատելով իր ծնողների «Felidia»իտալական ռեստորանում, որը գտնվում էր Մանհեթենում։ Նա հաճախել է «Fordham Preparatory» դպրոց՝ մինչև Բոստոնի քոլեջ ընդունվելը, որտեղ ավարտել է ֆինանսների ֆակուլտետը։

## Կարիերա
### Ռեստորատոր
ՈՒոլ Սթրիթում 1 տարի պարտատոմսեր վաճառելուց հետո Բաստիանիչը թողեց իր հիմնական մասնագիտությունը և, չնայած ռիսկերին, մուտք գործեց ուտելիքի արդյունաբերություն։ Նա կատարեց մեծ ճանապարհորդություն Իտալիայում։ 1993 թվականին մոր հետ միասին նա հիմնադրեց «Becco» իտալական ռեստորանը (իտալերենից թարգմանած՝ «կտուց»): Հետագայում Ջոն համագործակցեց Մարիո Բատալիի հետ՝ «Babbo» (իտալերենից թարգմանած՝ «Հայրիկ»)  իտալական ռեստորանը և գինու խանութը հիմնադրելու նպատակով, որը հետագայում «*[[The New York Times|The New York Times»]]*-ի կողմից արժանացավ 3 աստղի և որը վերջին 40 տարվա մեջ առաջին՝ մրցանակի արժանացած իտալական ռեստորանն էր։ «Babbo» ռեստորանը նաև արժանացել է 1 Միշլենյան աստղի։ Մոր հետ միասին Բաստիանչը հիմնադրել է 7-ից ավել ռեստորան Նյու Յորքում. «Lupa», «Esca», «Casa Mono», «Bar Jamon», «Otto», «Del Posto» և «Eataly» (իտալական շուկա)։ 2010 թվականին «Del Posto» ռեստորանը, ստացավ 4 աստղ «*[[The New York Times|The New York Times»]]*-ի կողմից. այն Նյու Յորքի՝ այդ մրցանակին արժանացած 5 ռեստորաններից մեկն էր։ Բաստիանիչները հետագայում ընդլայնեցին իրենց «ռեստորանային կայսրությունը». 10 ռեստորան Նյու Յորքում, 4 ռեստորան Լաս Վեգասում, 3 ռեստորան Լոս Անջելեսում, 2 ռեստորան Սինգապուրում, 1 իտալական շուկա Չիկագոյում, 1 իտալական շուկա Բոստոնում, 1 իտալական շուկա Լոնդոնում և 2 ռեստորան ՀոնԿոնգում։ Սեռական ոտնձգությունների  մեջ մեղադրվելուց հետո Մարիո Բատալին հրաժարվեց իր ռեստորաններից՝ վաճառելով իր մասնաբաժինը Բաստիանիչին և նրա քրոջը՝ Տանյա Բաստիանիչ Մանուալիին։ «Otto» գինու խանութն ու պիցցերիան փակվեց կորոնավիրուսային հիվանդության համաճարակի ժամանակ։ Երբ այն փակվեց «TimeOut» ամսագիրը գրեց. «Սա մի գեղեցիկ վայր էր՝  մարմարապատ գինու խանութով, որտեղ առաջարկում էին գինի, պանիր և խոզապուխտ, ինչպես նաև ավելի պաշտոնական ճաշարանով, որտեղ առաջարկվում էր պիցցա և պաստա, և ուր հաճելի էր շաբաթվա ցանկացած օր հաճախելը։ Մենք նաև կկարոտենք ձիթապտղի յուղով պաղպաղակը։»

Բաստիանիչը 2՝ մրցանակի արժանացած իտալական գինիների մասին գրքերի համահեղինակ է։ Նա նաև ունի մեմուարներ՝ «Restaurant Man», որը 2012 թվականի մայիսին՝ թողարկվելուց դեռ 1 շաբաթ չանցած դարձավ «New York Times»-ի բեսթսելլեր։

### Հեռուստատեսություն
Բաստիանիչը եղել է մրցավար տարբեր խոհարարական հաղորդաշարերում՝ ամերիկյան ՄաստերՇեֆում, մինչև այն սկսեց շատ ժամանակ տանել նրանից, ինչպես նաև «Մանկական ՄաստերՇեֆ»-ում՝ մինչև 2015 թվականի գարուն, երբ 2 հաղորդաշարերում էլ նրան փոխարինելու եկավ Christina Tosi-ն Բաստիանիչի՝ 2014 թվականի նոյեմբերին ֆրանչայզինգից հրաժարվելուց հետո։ Ինչևէ, 2018 թվականի մարտի 2-ին նա ժամանակավորապես վերադարձավ «Մանկական ՄաստերՇեֆ»-ի 6-րդ եթերաշրջան որպես մրցավար, իսկ ՄաստերՇեֆ վերադարձավ 9-րդ եթերաշրջանից, որը սկսվել էր 2018 թվականի հունիսից։ Նա մրցավար է եղել նաև իտալական համանուն «MasterChef Italia» 8 եթերաշրջանից բաղկացած հաղորդաշարում, որը ցուցադրվում էր «Sky Uno» իտալական հեռուստաալիքով։ 2019 թվականի մայիսին Բաստիանիչը հայտարարարեց «MasterChef Italia» հաղորդաշարից հեռանալու մասին՝ երաժշտությանը նվիրվելու նպատակով։ Նույն թվականի սեպտեմբերի կեսերին Բաստիանչը թողարկեց իր առաջին ալբոմը՝ «Aka Joe» վերնագրով։

Բաստիանիչը նաև հանդես է եկել «MasterChef Canada» հաղորդաշարում որպես հյուր մրցավար 1-ին եթերաշրջանի 14-րդ սերիայում։ Թիմ Լովի և Անտոնիա Լոֆասոյի հետ միասին Ջոն նկարահանվել է CNBC ամերիկյան հեռուստաալիքով ցուցադրվող «Restaurant Startup» ամերիկյան ռեալիթի շոուում, որի գործադիր տնօրեններից մեկը հենց ինքն է։

Բաստիանիչը հատուկ մասնակցություն է ունեցել նաև «An American Girl: Grace Stirs Up Success» ֆիլմում, որտեղ մրցավարի դեր է տարել «Մանկական ՄաստերՇեֆ»-ի՝ ֆիլմի համար հորինված եթերաշրջանում։

2016 թվականի մարտի 16-ից Գվիդո Մեդայի և Դավիդե Վալսեկկիի հետ միասին Ջոն հանրությանը հանձնեց «Top Gear Italia» 1 եթերաշրջանից բաղկացած իտալական ավտոմոբիլային շոուն։ 2020 թվականի գարնանը նա նաև հանդես եկավ որպես մրցավար «Sky Uno» իտալական հեռուստաալիքով հեռարձակվող  «Italia's Got Talent» և «Family Food Fight Italia» հաղորդաշարերում։

2024 թվականին Բաստիանիչը մասնակցեց «The Masked Singer» հաղորդաշարի 11-րդ եթերաշրջանին։ Նա հեռացվեց մրցույթից «Billy Joel Night» սերիայում։

## Ռեստորաններ
Բատալի և Բաստիանիչ Հյուրընկալության կազմակերպությունը ունի մի քանի ռեստորան մեծ մասամբ Նյու Յորքում և Լոս Անջելեսում՝ ներառյալ «Becco» ռեստորանը Նյու Յորքում, « Chi Spacca» և «Osteria Mozza» ռեստորանները Լոս Անջելեսում։

Batali and Bastianich Hospitality Group own several restaurants mostly in New York City and Los Angeles, including Becco in NYC, Chi Spacca and Osteria Mozza in Los Angeles.

* BABBO Ristorante e Enoteca, New York City
* Bar Jamon, New York City 
* Becco, New York City
* Birreria, New York City
* Casa Mono, New York City
* Chi Spacca, Los Angeles
* Eataly, New York City 
* ESCA, New York City
* Lidia's, Kansas City, Missouri
* LUPA, New York City   
* Mozza2Go, Los Angeles, California 
* Orsone, Cividale del Friuli (Frazione Gagliano), Italy
* Joe's American BBQ, Milan, Italy
* Osteria Mozza, Los Angeles, California
* Pizzeria Mozza, Los Angeles, California / Newport Beach, California
* Tarry Wine, Port Chester 
* Tarry Lodge, Port Chester (closed) / Westport, Connecticut
* Tarry Lodge, New Haven, Connecticut

## Անձնական կյանք
### Ամուսնություն և ընտանիք
Բաստիանիչն ապրում է Նյու Յորքում իր կնոջ՝ Դիանայի և երեխաների՝ Օլիվիայի, Էթանի և Մայլսի հետ։ Նա խոսում է իտալերեն։

## Ֆիլմագրություն
### Հեռուստատեսություն

## Մատենագրություն
* 2015. *Healthy Pasta: The Sexy, Skinny, and Smart Way to Eat Your Favorite Food*. (Knopf)
* 2014. *Giuseppino. Da New York all'Italia: storia del mio ritorno a casa*. (Potter)
* 2013. *Restaurant Man*. (Knopf)
* 2010. *Grandi Vini: An Opinionated Tour of Italy's 89 Finest Wines*. (Potter)
* 2005. *Vino Italiano: The Regional Wines of Italy*. (Potter)

## Ծանոթագրություններ

## Արտաքին հղումներ
* Official website
* Bio from Batali & Bastianich Hospitality Group website
* Bio from Babbo restaurant website
* Bio from ''Vino Italiano'' book website

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի երգիչներ
Կատեգորիա:21-րդ դարի ամերիկացի գործարարներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացի հաղորդավարներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի ներդրողներ
Կատեգորիա:Բոստոնի համալսարանի շրջանավարտներ
Կատեգորիա:ՄաստերՇեֆ